S-2240/2019

Dómur:

Mál þetta, sem var tekið til dóms 4. mars 2020, höfðaði lögreglustjórinn á Suðurnesjum með ákæru 18. nóvember 2019, á hendur S-x-x J-x-x K-x-x, kt. 0000000000, […]

:

,,fyrir umferðarlagabrot, með því að hafa föstudaginn 18. október 2019, ekið bifreiðinni […] á Reykjanesbraut við Grænásbraut, Reykjanesbæ, sviptur ökuréttindum.

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing við þingfestingu málsins 4. mars 2020 og boðaði ekki forföll en í fyrirkalli sem var ásamt ákæru löglega birt 24. febrúar 2020 var tekið fram að yrði ekki sótt þing af hans hálfu mætti hann búast við því að fjarvist hans yrði metin til jafns við það að hann viðurkenndi að hafa framið það brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn þannig sannað að ákærði hafi framið það brot sem ákært er út af og er brot hans réttilega heimfært til refsiákvæða í ákæru í samræmi við ákvæði þágildandi umferðarlaga nr. 50/1987. Brot ákærða telst nú varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Ákærði er fæddur í […] og á að baki sakaferil sem nær aftur til ársins 2013 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Ákærði gekkst undir sektargerð lögreglustjóra 25. ágúst 2013 þess efnis að ákærði samþykkti greiðslu 170.00

0 króna sektar og að sæta ökuréttarsviptingu í 10 mánuði fyrir akstur sviptur ökurétti og undir áhrifum áfengis .

Með dómi 7. maí 2018 var ákærði sakfelldur fyrir ölvunarakstur sviptur ökurétti 2. nóvember 2017 og dæmdur í 60 daga fangelsi og var sviptur ökurétti ævilangt. Með dómi 12. júlí 2019 var ákærði sakfelldur fyrir að hafa þrívegis ekið bifreið sviptur ökurétti. Tvö þeirra brota sem ákærði var sakfelldur fyrir í málinu voru framin fyrir uppkvaðningu áðurnefnds dóms sem ákærði hlaut 7. maí 2018 og var ákærða því gerður hegningarauki hvað þau brot varðaði. Ákærði var dæmdur í 60 daga fangelsi, þar af voru 30 dagar skilorðsbundnir til tveggja ára. Dómurinn var birtur ákærða 16. ágúst 2019.

Ákærði hefur með broti sínu rofið skilorð framangreinds dóms frá 12. júlí 2019. Verður skilorðsbundni hluti dómsins nú tekinn upp og ákærða gerð refsing í einu lagi í máli þessu samkvæmt 60. gr., sbr. 77. gr. almennra hegningarlaga nr. 19/1940. Samkvæmt framangreindu um sakaferil ákærða og að broti hans virtu verður refsing ákærða ákveðin 90 daga fangelsi. Ekki þykja efni til að skilorðsbinda refsinguna.

Engan sakarkostnað leiddi af rannsókn málsins og meðferð þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði,

S-x-x J-x-x K-x-x

, sæti fangelsi í 90 daga.

M-kvk-nf H-kvk-nf H-kvk-nf fangelsi og var sviptur ökurétti ævilangt. Með dómi 12. júlí 2019 var ákærði sakfelldur fyrir að hafa þrívegis ekið bifreið sviptur ökurétti. Tvö þeirra brota sem ákærði var sakfelldur fyrir í málinu voru framin fyrir uppkvaðningu áðurnefnds dóms sem ákærði hlaut 7. maí 2018 og var ákærða því gerður hegningarauki hvað þau brot varðaði. Ákærði var dæmdur í 60 daga fangelsi, þar af voru 30 dagar skilorðsbundnir til tveggja ára. Dómurinn var birtur ákærða 16. ágúst 2019.

Ákærði hefur með broti sínu rofið skilorð framangreinds dóms frá 12. júlí 2019. Verður skilorðsbundni hluti dómsins nú tekinn upp og ákærða gerð refsing í einu lagi í máli þessu samkvæmt 60. gr., sbr. 77. gr. almennra hegningarlaga nr. 19/1940. Samkvæmt framangreindu um sakaferil ákærða og að broti hans virtu verður refsing ákærða ákveðin 90 daga fangelsi. Ekki þykja efni til að skilorðsbinda refsinguna.

Engan sakarkostnað leiddi af rannsókn málsins og meðferð þess fyrir dómi.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði,

S-x-x J-x-x K-x-x

, sæti fangelsi í 90 daga.

M-kvk-nf H-kvk-nf H-kvk-nf